**MEĐUNARODNO PRIVATNO PRAVO - PISANI DIO ISPITA**

Zagreb, 14. studenog 2018.

ODGOVORITE NA SLJEDEĆA PITANJA:

**PRIJE PISANJA TESTA PROČITAJTE OVAJ NAPUTAK I PRIMIJENITE GA:**

**1) ZA SVAKI FORMALNI PRAVNI IZVOR KOJI U TESTU PRVI PUTA SPOMINJETE NAPIŠITE PUNI NAZIV I RELEVANTNU GODINU!**

**2) ODGOVORE NA IZABRANA PITANJA (1. DO 5.) PIŠITE REDOSLIJEDOM POTPITANJA!**

**3) NAVEDITE OZNAKU PITANJA I POTPITANJA NA KOJE ODGOVARATE!**

**4) NA PITANJA ODGOVARAJTE CJELOVITIM REČENICAMA!**

**5) NEČITKO NAPISANE ODGOVORE NE MOŽEMO POZITIVNO OCIJENITI.**

**1. POVIJEST MPP-a I SUVREMENO MPP**

a) Objasnite pojam Europski gospodarski prostor i njegovu pravnu vezu s EUMPP-om.

b) Objasnite odnos europskog prava i MPP-a – glavna obilježja.

c) Navedite pravne akte važećeg europskog primarnog prava (prava EU) koji

ca) sadrže odredbe EUMPP-a

cb) uređuju ljudska prava – navedite izvore i objasnite njihovu pravnu snagu.

**2. MPP – OPĆI DIO**

a) Objasnite prvotno učenje o kvalifikaciji? Tko su njegovi autori? Kada i gdje oni djeluju? Može li se njihova teorija primijeniti i danas? Obrazložite Vaš odgovor.

b) Objasnite primjenu instituta *renvoi* u važećim izvorima EUMPP-a.

c) Što je načelo povoljnosti? Objasnite ga na temelju važećih odredaba

ca) nasljednog statuta, cb) deliktnog statuta i

cc) odredaba procesnog prava u NYK (naputak!). Navedite međunarodne nazive.

**3. POSEBNI DIO MPP-a**

a) Kako se u HK o mjerodavnom pravu (naputak!) specifično uređuje poveznica prebivalište?

b)Objasnite pojam vozila u HK iz 1971. Navedite četiri RAZLIČITA primjera.

c) Koji izvori u hrvatskom MPP-u uređuju posvojenje? Navedite odredbe MPP-a iz hrvatskog autonomnog nacionalnog izvora.

**4. MEĐUNARODNO GRAĐANSKO PROCESNO PRAVO**

a) Objasnite pravnu prirodu ugovora o arbitraži prema hrvatskoj doktrini.

b) Objasnite načelo separabilnosti u hrvatskom arbitražnom pravu.

c) Objasnite pojam stranog pravorijeka u ZA. Po čemu se taj pojam razlikovao u NYK?

**5. EUROPSKO MEĐUNARODNO PRIVATNO PRAVO**

a) Kako BU I *bis* uređuje prorogaciju nadležnosti?

b) Navedite i objasnite načine kako Uredba Rim I uređuje zaštitu slabije stranke?

c) Kojim odredbama i kako Uredba Rim II uređuje materijalnopravno shvaćanje stranačke autonomije? Što se tim odredbama jamči i postiže?